Diari Oficial de la Generalitat Valenciana


Sumari del DOGV 4371, del 05-11-2002 (2002/11837)

Notificació de laude arbitral a l'empresa Nosolojuego, SL. Expedient número V-93/2001.
--------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11968


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de laude arbitral a l'empresa Nosolojuego, SL. Expedient número V-93/2001. [2002/F11437]
  
Ramón Escrig Moreno, president de la Junta Arbitral de Transports de València, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Joker Plus, SL, d'Alfafar (València), que s'ha dictat laude en l'expedient abans referenciat com a conseqüència del procediment seguit en este i que no ha pogut ser comunicat per absència, parador ignorat, caducat o refusat.
  
El text del laude és el següent:
  
«Tribunal: President: Ramón Escrig Moreno. Vocals: José Manuel Aparisi Torres, que excusa la seua assistència, Aurora Costa Vicente, vocal suplent. Secretària-vocal: Gumersinda Sánchez Ruiz. Parts: Reclamant: Corgar 98, SA (Seur), representada per Francisco García Cortés, assistit per la lletrada Isabel Gimeno Benlloch. Reclamat: Nosolojuego, SL. No compareix. València, 24 de setembre de 2002, i a les 17.00 hores, es constituïx la Junta Arbitral de Transports pels membres expressats al marge i amb l'assistència de la part reclamant per a resoldre l'expedient V-93/2001, i es procedix a la realització de la vista oral respecte de la reclamació següent: impagament de ports.
  
Iniciada la vista oral el president comprova la identitat de la part reclamant i la qualitat amb què intervé, i comprova, a més, la correcta notificació de la reclamació i la citació a la vista de la part demandada, la qual s'ha realitzat a través de publicació en el Diari Oficial de la Generalitat Valenciana número 4.330, de data 6 de setembre de 2002. Seguidament es concedix la paraula al reclamant, el qual es ratifica en el que exposa la seua reclamació, i la deixa basada en els següents:
  
Antecedents de fet
  
Primer. Com a conseqüència de les relacions comercials entre les parts és van realitzar diversos servicis de transport durant els mesos de desembre de 2000 i gener de 2001, emparats en les factures que consten en l'expedient. L'import d'estos és de 4.724,75 euros (786.132 pessetes).
  
Segon. A pesar d'haver intentat solucionar esta situació de forma amistosa, fins al moment no s'ha cancel·lat el dit deute, per la qual cosa se sol·licita d'esta Junta Arbitral que dicte laude en què es reconega el seu dret al cobrament dels transports realitzats a càrrec de la reclamada, per l'import expressat anteriorment.
  
Són d'aplicació els següents
  
Fonaments jurídics
  
I. La competència territorial de la junta es determina en l'article 7.2 del Reglament de la LOTT (RD 1.211/1990), i la submissió a esta queda establida en l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no supere les 500.000 pessetes i cap de les parts intervinents en el contracte haguera manifestat expressament a l'altra la seua voluntat en contra abans del moment en què inicie o hauria haver iniciat la realització del servici o activitat contractat». Consta en el contracte subscrit entre ambdues mercantils la submissió expressa a esta junta arbitral.
  
Consten en l'expedient les citacions realitzades a la demandada, així com la publicació d'esta en el Diari Oficial de la Generalitat Valenciana, sense que per la seua banda s'haja realitzat cap manifestació.
  
II. A través de les declaracions efectuades pel reclamant en l'acte de la vista, ha quedat acreditada la realització dels transports a càrrec de la reclamada, sense que sobre el seu compliment existisca cap objecció, segons és desprén de la documentació presentada amb la demanda i en l'acte de la vista oral. La qual cosa es deduïx dels fets davant la falta de compareixença de la reclamada.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels membres, dicta el laude següent:
  
Estimar la demanda interposada per Corgar 98, SA (Seur), representada per Francisco García Cortés, contra Nosolojuego, SL, per haver quedat acreditat durant la vista l'execució dels transports i reconegut el dret al cobrament de la quantitat deguda de 4.724,75 euros (786.132 pessetes). Per tant, Nosolojuego, SL, haurà de pagar a Corgar 98, SA (Seur), la quantitat de 4.724,75 euros (quatre mil set-cents vint-i-quatre euros i setanta-cinc cèntims).
  
Este laude serà executiu si en el termini de 10 dies, comptadors a partir del següent a la recepció d'este, no és complit per la mercantil reclamada.
  
Contra esta resolució, es pot interposar únicament recurs d'anul·lació davant de l'Audiència Provincial, que haurà de presentar-se en els 10 dies següents al de la notificació del laude, o d'aclariment, en els cinc dies següents al de la notificació d'este.
  
Contra el laude arbitral ferm només cap demanda de revisió, de conformitat amb el que establix la legislació processal per a les sentències processals fermes.
  
I, perquè així conste, firmen el present laude els membres del tribunal expressats al marge, al lloc i en la data indicats.
  
Els dits terminis de recursos continguts en el laude transcrit seran computables a partir del dia següent de la publicació del present edicte en este Diari Oficial de la Generalitat Valenciana.